ŠERIFOV URED U LOS ANGELESU NAJVEĆI JE ŠERIFOV URED U ZEMLJI
I NALAZI SE U NAJMNOGOLJUDNIJEM OKRUGU SAD-A.
NJEGOVI PRIPADNICI ISTRAŽUJU NAJTEŽE SLUČAJEVE UBOJSTAVA.
OVO SU NJIHOVE PRIČE.
2. SVIBNJA 2012.
Bila je srijeda kad sam prvi put čula da je Gavin možda nestao.
Njegova supruga Lisa nazvala me
i pitala jesam li se čula sa svojim bratom Gavinom.
Rekla sam da nisam.
Pitala sam zašto.
Rekla je da nije pokupio sina iz škole.
Svi u Calabasasu znaju Smitha.
Voli igrati golf i ići na plažu. Veći je od života.
Zadnji je put viđen u utorak navečer kod prijatelja u četvrti Oak Park.
Gavin Smith bio je direktor u Foxu i bio je veći od života.
Najprije moramo naći razlog zašto je osoba nestala.
To je zagonetka.
Stalno sam ga nazivala.
Ostavljala sam mu glasovne poruke
i molila ga da nazove ili pošalje poruku i kaže da je sve u redu.
Direktor 20th Century Foxa nestao je nakon što se odvezao u crnom Mercedesu.
Nikomu se nije javio.
Nije nazvao, poslao poruku, ništa.
Odrasla je osoba nestala pod sumnjivim okolnostima.
Moraš sagledati sve mogućnosti.
Nikad nisam ni sanjala
da se takvo što može dogoditi.
Šerifov ured u Los Angelesu najbolji je od najboljih.
Najpoznatiji slučajevi vode se upravo u Los Angelesu.
Moraš dati 110 % od sebe.
Riječ je o ubojstvu. Nema težeg zločina.
Sve se svodi na strast i osjećaj dužnosti.
Pravda dolazi tek kad saznaš istinu.
ISTRAGE UMORSTAVA: LOS ANGELES
U svibnju 2012. prekinuo sam angažman na posebnom zadatku
unutar radne skupine u kojoj sam bio
i vratili su me natrag u ured.
Dodijelili su mi slučaj Gavina Smitha, nestalog prije otprilike tjedan dana,
a sve je krenulo iz odjela za nestale osobe.
Kad su malo pobliže proučili slučaj,
istražitelji su ga pokazali našem nadzorniku.
Tada su mi naložili
da istražim slučaj osobe nestale pod „sumnjivim okolnostima”.
Svi takvi slučajevi dolaze iz odjela za nestale osobe.
Kad dobijete takav slučaj,
uvijek se nadate da ćete pronaći osobu živu.
Kad si punoljetan, možeš ići kamo god želiš
i ne moraš se nikomu javiti
osim ako si na uvjetnoj, zar ne?
Kad osoba nestane, postavlja se pitanje zašto je nestala.
Slučaj se dodjeljuje odjelu za ubojstva
kad postoji sumnja na zločin.
2.5.2012. - GAVIN SMITH NESTAO 9.5.2012. - SLUČAJ DODIJELJEN TYU LABBEU
Molimo vas da nam se javite...
GAVINOVA SUPRUGA
...ako imate informacije koje će dovesti do pronalaska
njihova oca, mog supruga, Gavina Smitha.
Moj partner John O'Brien i ja dobili smo slučaj.
Razgovarali smo s detektivom iz odjela za nestale osobe,
a zatim smo otišli razgovarati sa suprugom Gavina Smitha.
Živjeli su u ograđenom naselju u dolini San Fernando.
Dolina San Fernando prostire se na više od 500 četvornih kilometara
i nalazi se na sjeveru Los Angelesa.
Zapadni dio doline pretežno je dom
obiteljima više srednje klase, a Amerikanci znaju za njega
zato što prokleti Kardashiani žive u Calabasasu.
Kad smo prvi put razgovarali s Lisom, bila je uzrujana, što je bilo uobičajeno.
Pokušali smo je smiriti,
rekli smo joj da smo tu da joj pomognemo i pronađemo muža.
Bilo im je teško. Njezin je sin bio ondje.
Gavinova sestra Tara bila je ondje.
Ali svi su bili vrlo korisni, dali su nam hrpu informacija.
Otkrili smo da je bio fenomenalan sportaš.
Košarka mu je bila život.
Igrao je za Kalifornijsko sveučilište.
Bio je veći od života,
ali ne samo zbog visine.
Bio je nevjerojatno zgodan muškarac.
Imao je jako širok osmijeh.
Živjeli smo u San Pedru,
desetak minuta od restorana Ports O' Call.
Gavin je tada tamo radio. Jednog je dana u restoran ušla Lisa.
Došla je do šanka i sjela.
Gavin je bio barmen. Odmah su kliknuli. Bilo je divno.
Prvog su sina dobili u prvih nekoliko godina. Bili su jako zaljubljeni.
Glumio je u nekoliko filmova.
Glumio je u filmu Glitz.
Daj mi razlog!
Radio je i kao kaskader i slomio je kralježnicu.
To je bilo katastrofalno.
No to je bila prekretnica za njega jer se dugo oporavljao.
Mislim da je shvatio da to nije za njega.
I tako se zaposlio u 20th Century Foxu.
Bio je zadužen za filmsku distribuciju na Zapadnoj obali SAD-a.
Obožavao je biti dijelom filmske industrije.
Lisa nam je rekla da Gavin nije došao na posao
i da se nikomu nije javio.
To je bilo vrlo neobično.
Osim toga, nije pokupio sina iz škole,
a to je bio velik znak upozorenja jer Gavin dotad nikad nije nestao.
Bilo je jako neobično
da netko poput njega ne dođe na posao,
ne ode po dijete ili jednostavno nestane.
Lisa nam je rekla za izvanbračnu aferu.
Gavin nije živio s obitelji,
nije živio u obiteljskoj kući.
I prije ju je varao, no saznala je. Obećao je da više neće.
No godinu poslije opet ju je prevario sa ženom po imenu Melanie.
Kad je saznala za to, izbacila ga je iz kuće.
Spavao je u stanu kod kolegice,
a ona je rekla ga je vidjela živog 1. svibnja oko 22 sata.
Stavio je sušiti rublje i... otišao je.
Razgovarala sam s Gavinom noć prije nego što je nestao.
Osjetila sam da je vrlo uznemiren
i rastrgan zbog odluka koje je donio.
Pričao mi je o svojoj vezi s Melanie.
Koliko sam shvatila, bio je prekinuo s njom
i znao je da se nekako mora vratiti obitelji,
vratiti se u brak i biti otac.
Samo je to želio.
Oprostite.
Sjećam se koliko je...
Koliko je volio svoje sinove.
I naše kćeri,
kao da su njegove.
Jednostavno znam
da je bio najbolji otac koji je mogao biti.
Okolnosti su bile čudne.
Je li pobjegao s nekom od tih žena?
Je li otišao kako bi se malo smirio?
Je li počinio samoubojstvo?
Lisa je bila ljuta. Dvaput ju je prevario.
Je li ga ona sredila?
„Jebeš tog gada. Platit ću nekomu da ga otme.”
Ili ga je otrovala. Ne znam. Moglo je biti bilo što.
Bilo je mnogo toga što smo trebali pomno istražiti
kako bismo prekrižili bilo koga.
ŠERIFOV URED JAVNI PARKING
Istražujemo tragove...
PORUČNIK
...i sve informacije koje smo prikupili
o ljudima s kojima je bio u kontaktu i koje je poznavao.
Kad smo prvi put razgovarali s Lisom,
rekla nam je da Gavin ima aferu s dotičnom Melanie
i da porazgovaramo s njom.
To smo i učinili.
Pojavila se u bijeloj pidžami sa šljokicama
koja je bila gotovo posve prozirna.
Znači, sjedili smo preko puta vrlo seksi i zavodljive žene.
Pokušavaš biti profesionalan i postavljati pitanja
dok ujedno misliš: „Još jedna situacija koja se događa policajcima.”
Pogledaš partnera i kažeš: „Jebote. Ne diraj me.
Moram otići doma k ženi. Ovo nije normalno, jebote.”
Melanie je bila vrlo susretljiva.
Rekla je da su imali aferu,
da je Gavin prolazio teško razdoblje,
ali da mu ona nije željela stvarati probleme u braku.
Rekla mu je: „Dosta mi je. Ne treba mi ova drama.”
Nakon prvog razgovora s Melanie nisam imao osjećaj da išta skriva,
ali nismo mogli isključiti mogućnost da je upletena.
Još je mnogo toga trebalo istražiti.
Polijepili su fotke Gavina Smitha i auta.
Supruga Lisa i sin Austin s volonterima pretražuju Sylmar.
Obitelj ga čeka.
GAVINOV SIN
Volimo ga svim srcem. Teško je, ali...
Prisjećam se svih onih lijepih trenutaka.
A ako ga pronađemo, bit će ih još mnogo.
Lisa je davala sve od sebe da sazna nešto.
Znala sam da bi im dobro došla pomoć,
pa sam često odlazila onamo
i razgovarala s ljudima i tražila ga.
Dala sam sve od sebe da saznam gdje je.
Nestao je.
Na autu zapravo nije bila daska.
Lisa Smith je sigurna da netko nešto zna.
10. SVIBNJA 2012. OSAM DANA OD GAVINOVA NESTANKA
Mobitel Gavina Smitha bio je važan dio slagalice.
Dao nam je smjernice.
Kad mu je mobitel isključen
i kad je posljednji put viđen
prije nestanka?
Odjel za nestale osobe već je bio obavio dio posla vezanog za mobitel.
Mi smo samo malo detaljnije istražili.
Pregledali smo povijest poziva
i otkrili da je u noći kad mu je mobitel isključen
nazvao Lisu, sva tri sina, Taru
i ženu po imenu Chandrika Creech.
Znali smo da je ona posljednja osoba koja je razgovarala s njim.
Trebali smo saznati tko je ta ženska.
Lisa Smith rekla nam je da je Gavin upoznao Chandriku
u klinici za liječenje ovisnosti Matrix.
2. SVIBNJA 2012. PRIJAVLJEN GAVINOV NESTANAK
2008. GAVIN UPOZNAJE CHANDRIKU
Kako su Gavina mučili nesnosni bolovi zbog slomljene kralježnice, nažalost,
jedino što mu je pružalo olakšanje u tom trenutku bili su opijati.
Podlegao je kušnji i postao ovisan o njima.
A onda mi je rekao da je bio na odvikavanju.
Dok je bio ondje,
pojavila se Chandrika, koja je pokušala srediti život i pobijediti ovisnost.
U početku je Chandrika bila dio Gavinove grupe za savjetovanje,
ali njihova se veza pretvorila u nešto više
i Gavin je imao prilično burnu aferu s Chandrikom.
Lisa je pitala Gavina za nju i priznao je.
Veza s Chandrikom trajala je oko godinu dana,
a njezin suprug John saznao je za nju.
A onda, kada je Lisa saznala,
Gavin je okončao aferu.
2008. - GAVIN UPOZNAJE CHANDRIKU 2010. - GAVIN OKONČAVA AFERU
2. SVIBNJA 2012. GAVIN NESTAO
Imamo nestalu osobu koja je imala aferu s Chandrikom.
To ju je stavilo na popis sumnjivaca.
Otišli smo razgovarati s njom i zatekli smo je kod kuće.
U to je vrijeme Chandrika bila u emocionalnom rasulu.
Bila je uplašena, bojažljiva, izbjegavala je odgovarati na pitanja.
Bila je u rasulu. Rekla je da je razgovarala s njim.
Nije znala gdje je, ali vidjelo se da joj je stalo do Gavina.
Uporno je tvrdila da ne zna što mu se dogodilo
nakon što su se čuli 1. svibnja 2012. godine.
Dok smo razgovarali s njom, crni sportski auto ušao je u ulicu,
nakratko se zaustavio, a onda otišao.
Tijekom razgovora
Chandrika je priznala da je to bio njezin suprug John.
On je očito osoba s kojom detektivi žele razgovarati,
ali ne mogu jer je otišao, što je kod njih odmah izazvalo sumnju.
Poslije smo saznali da je bivši zatvorenik.
U to je vrijeme bio na slobodi u dogovoru s policijskom postajom Glendale.
Bio je umiješan u kupoprodaju narkotika.
Naravno da smo željeli saznati gdje je.
Tip je bivši zatvorenik,
bavio se kupoprodajom narkotika,
bio je bijesan što je njegova žena imala aferu s Gavinom.
Možete reći što god hoćete. Ali patka je patka.
Ako izgleda kao patka, hoda i govori kao patka,
možda i jest jebena patka.
Odmah smo ga stavili na nišan.
Provjerili smo povijest poziva Johna Creecha.
Trebali smo provjeriti
kako se kretanje njegova mobitela poklapa s Gavinovim kretanjem
i poviješću poziva u noći kad je nestao.
Imao sam bogato iskustvo u analizi podataka s mobitela,
no obrasci su bili vrlo čudni.
Policija je utvrdila da su u noći 1. svibnja 2012.
Gavin i Chandrika bili u fizičkom kontaktu.
Njihovi su mobiteli u jednom trenutku bili na istoj lokaciji.
Riječ je o dijelu Hidden Hillsa nedaleko od kuće Creechovih
koji nazivaju „fukodromom”.
A gdje je bio mobitel Johna Creecha?
Pas mater! Ondje gdje je bila i Chandrika.
Tijekom analize podataka ispostavilo se da su sva tri mobitela bila ondje.
U tom nam je trenutku bilo jasno da se dogodilo nešto loše.
Iako se slučaj u početku vodio kao slučaj nestale osobe,
shvatili smo o čemu je riječ.
Bilo je to ubojstvo.
8. LIPNJA 2012. PET TJEDANA OD GAVINOVA NESTANKA
Nismo znali gdje je John Creech,
ali moj partner i ja imali smo dovoljno dokaza
da dobijemo nalog za pretres Johnove i Chandrikine kuće.
Chandrika je bila kod kuće. Njezina stara baka bila je ondje.
Ondje je bila i Reina Lim, njegovateljica njezine bake.
Susjedi kažu da ovdje živi draga obitelj, ali i da su visoko grmlje, nadzorne kamere
i ploče upozorenja da se klonite posjeda znakovi koji pobuđuju sumnju.
„Nešto čudno”?
Pojave se auti i budu parkirani neko vrijeme.
Nismo našli mnogo opipljivih dokaza koji bi nam pomogli,
ali dokumentirali smo mnoge stvari
koje su značajne za istražitelja.
Na primjer, to je slijepa ulica u kojoj je pet kuća.
A ova je kuća raskošna kao Bellagio.
Ima složen sustav nadzora.
Ima brončane kipove Bude vrijedne 8000 dolara u ribnjaku u dvorištu.
Ima iskopani bazen, vrijedan oko 200 000 dolara.
Druge kuće?
Da, West Hills. Otmjeno područje, ali ne toliko otmjeno.
Otkrili smo
da Chandrika nije znala otkud njezinu mužu novac.
Nije znala čime se bavi,
kako zarađuje, plaća li porez...
Ma daj, jesmo li glupi? Jesmo li jebeno glupi?
Očito ne govori istinu, zar ne?
Tijekom pretresa bila je prestravljena.
Nije znala što će sa sobom.
Nisam znao je li upletena.
Ali znao sam da zna i ne želi nam reći.
Također, rekla nam je da je John u Chicagu.
Nije nam ponudila objašnjenje zašto je iznenada otišao u Chicago.
Znate? Koji je to vrag?
Nismo pronašli corpus delicti,
nismo ga uhvatili s rukama punim modrica i posjekotina,
ali imali smo informacije. Znali smo da smo na pravom putu.
I dalje tražimo pomoć javnosti.
PORUČNIK
Sve informacije koje saznamo od javnosti su dobrodošle.
Dobili smo dojavu da je Gavin Smith viđen u kavani u Morro Bayu.
Netko ga je vidio u Morro Bayu.
Tip je pohađao Kalifornijsko sveučilište i poznavao je Gavina.
Konobarica je potvrdila da je to Gavin.
Pomislila sam: „O, moj Bože. Dobro je. Samo je odlučio nestati.”
Otišla sam onamo.
Jednostavno sam krenula onamo,
puna poleta.
Moramo držati istragu pod kontrolom
dok u isto vrijeme znamo da se svaki čas može oteti kontroli.
Možda će se dogoditi sitnica, možda nešto veliko,
ali moraš držati stvari pod kontrolom.
Ti si glavni detektiv.
Šalješ dežurnu patrolu
u Morro Bay da pokucaju na vrata.
Između 60 i 100 ljudi nam je javilo da su ga vidjeli.
Mi smo znali da je riječ o ubojstvu, ali nisam to mogao dokazati.
Morao sam istražiti dojave.
I što sam učinio?
Morao sam poslati dva detektiva u Morro Bay
jer nam je netko dojavio da Gavin jede juhu od luka u hotelu.
Iako Ty zna biti vrlo izravan i grub,
a nekima čak i bezobrazan,
njegov stav govori:
„Možda se tako izražavam, ali ovdje sam i stalo mi je.”
Zovem ga Ludi Francuz zbog njegove osobnosti.
Jako je glasan i razmetljiv.
No bio je vrlo strastven detektiv
i jako mu je bilo stalo do svakog slučaja, kao i do svih nas.
Odgajali su me da kažem ako mi se nešto ne sviđa
i nije me briga što će tko reći.
ŠERIFOV URED U LOS ANGELESU ODJEL ZA UBOJSTVA
Dojava iz Morro Baya činila se jako uvjerljivom.
No konobarica je rekla: „Možda to nije bio on.
Novinar je malo pretjerao, rekao je da je to Gavin, ali možda nije bio.”
Nemam pojma kako se to dogodilo.
Ali to me jako razočaralo.
Vjerovala je da se Gavinu dogodilo nešto jako loše,
ali nije postojao konkretan dokaz, pa se nadala da je još živ.
No znala je da kad-tad može očekivati ono najgore.
22. LIPNJA 2012. SEDAM TJEDANA OD GAVINOVA NESTANKA
Detektivi su nadzirali Johna Creecha
i istragom utvrdili da ima dosje.
Štoviše, bio je optužen za krijumčarenje droge.
Priznao je krivnju za distribuciju narkotika
i umjesto da ode u zatvor, pristao je postati doušnik
i surađivati s policijom.
Ali bio je potpuno beskoristan
jer im nije ništa dao. Samo ih je zavlačio.
John Creech je bio u Chicagu
i trebali smo ga privesti na razgovor.
Nazvali smo Davea Kellogga, detektiva iz Glendalea,
koji je rekao da će nam pomoći.
Dave ga je pozvao u postaju. Rekli smo mu da ga odvede
u sobu za ispitivanje.
U sobu smo stavili mikrofone.
A onda smo ušli.
Predstavili smo se.
Ispitivali smo ga o Gavinu Smithu.
John Creech je pokušao biti smiren i šarmirati nas.
Pokušao je biti dovitljiv. Klasični prevarant.
„Da. Poznajem tog tipa.” „Jeste li mu prijetili?”
„Ne, nikad!”
Pokušao je umanjiti značaj svemu, pa sam odlučio pokušati drukčije.
Pokušao sam Gavina prikazati kao lošu osobu.
Rekao sam mu:
„Gavin je uhodio žene.
Želio je spavati s njima.”
Učinio sam sve da ga zapalim. Rekao sam: „Ne krivim te ako si mu nešto učinio.
Prijeđimo na stvar. Okončajmo ovo ludilo.”
Ali nije se slomio.
Rekli smo sucu kako sumnjamo da Creech ima veze
s nestankom Gavina Smitha
i da ne ispunjava svoje obveze prema policiji kao doušnik.
Sudac je priveo g. Creecha na temelju stare optužbe za narkotike.
Kad god možeš maknuti s ulice nekoga za koga misliš da je ubojica,
to je dobro.
To nam je dalo vremena da pomnije istražimo.
Pregledali smo Creechevu povijest poziva,
koga je zvao, tko je zvao njega.
Nakon što je Gavin Smith razgovarao s Chandrikom
one noći kad je nestao, uslijedio je niz telefonskih poziva
koje je John Creech uputio
na isti broj, broj izvjesnog Jorgea Vallesa.
Otkrili smo da je surađivao s Creechem.
G. Valles radio je kao građevinac na Creechevoj kući
i s vremenom su postali prijatelji.
One noći kad je Gavin nestao,
njegov mobitel, Creechev mobitel i Vallesov mobitel
u jednom su se trenutku našli na istom mjestu, u Jorgeovu dvorištu.
00.30 - GAVINOV, CHANDRIKIN I CREECHEV MOBITEL NA ISTOJ LOKACIJI
Pronašli smo Jorgea Vallesa.
Prvi put kad smo razgovarali s Jorgeom Vallesom...
Bio je izbezumljen.
Valles im je rekao da ga je John Creech nazvao
u ranim jutarnjim satima 2. svibnja 2012. godine
i uzbuđenim glasom mu rekao da mu treba pomoć i da će uskoro doći.
Valles se iznenadio,
ali Creech je došao i rekao da mu treba pomoć da odveze auto,
riječ je bila o Mercedesu.
Jorge je ugledao nešto nalik mumificiranom truplu
zamotanom u plahte na suvozačevu sjedalu.
John Creech je rekao Jorgeu Vallesu: „Ubio sam ga. Trebaš ga skriti.”
Jorge je rekao: „Poludio si. Nećeš ga ovdje skriti.”
Jorge Valles oklijevao je reći detektivima
što se dalje dogodilo,
ali slijedio je Johna Creecha u crnom Mercedesu
do kuće u ograđenom naselju u četvrti Porter Ranch.
Stali su ispred te kuće.
Kad je Creech došao onamo,
uvezao je crni Mercedes u garažu
i ostavio ga ondje.
Zatim su otišli odande.
John Creech mu je rekao: „Želim da se riješiš mobitela.”
A jadni Jorge bio je dovoljno glup da ga uzme.
Jorge je rekao
da ga je sutradan bacio u kontejner iza McDonald'sa.
Jorge je vidio ozljede na njegovim rukama i nešto što je izgledalo kao truplo,
ali nije se sjećao tablica.
Nije vidio tko je ubijen.
I dalje nismo imali dovoljno za optužnicu.
Detektivi su uspjeli utvrditi
da kuća u koju su otišli John Creech i g. Valles
pripada osobi po imenu Stan McQuay.
Stan McQuay je Johnov kompić.
G. Zdravi, osobni trener zvijezda.
Stan McQuay je doveden u šerifovu postaju u Lost Hillsu.
Željeli smo razgovarati s njim, ali htio je odvjetnika.
Pojavio se istaknuti odvjetnik koji ga je zastupao.
Bio je iskren. Rekao je: „Ty, neće razgovarati s tobom.
Reći ću mu to.” Rekoh: „Razgovaraj s njim.”
I jest.
Prošlo je pet minuta, 20 minuta, 40 minuta, 50 minuta...
Pogledao sam Johna i rekao: „Ovo je dobro. Što dulje, to bolje.
Što je duže ondje, to opuštenije razgovaraju.”
A odvjetnik vjerojatno govori: „Jebemti!
Što si sad učinio?”
Bio sam oduševljen. Izgledao je kao da su mu sve lađe potonule.
Kad god vidite odvjetnika koji tako izgleda...
Nešto predivno.
„To, jebote! Rasturamo.”
To su sitnice koje uzbuđuju detektive!
„Imamo prednost.”
Naravno da je rekao: „Želi razgovarati s vama.
Možemo li to obaviti sutra u vašem uredu?”
„Svakako, stari! Nema problema.”
Pitao je: „Detektivi, možete li ga odvesti kući?”
Rekoh: „Nema problema. Pobrinut ćemo se za to.”
Kad radite u odjelu za ubojstva, morate dobro poznavati grad.
Išli smo sporednim ulicama i stao sam na svakom jebenom crvenom svjetlu.
Baš smo se napričali.
Stan McQuay rekao nam je da se John pojavio ispred njegove kuće
i molio ga da parkira auto u garaži.
Rekao je da nije znao da je unutra truplo dok nije počelo smrdjeti.
Ništa ne može skriti smrad raspadajućeg tijela.
Rekao je da je pritiskao Creecha
da makne truplo odande.
Rekao je da se John Creech pojavio s U-Haulovim kombijem
i da je izvukao truplo iz auta i ukrcao ga u kombi.
A na kraju je došao i po Gavinov Mercedes
i odvezao ga iz garaže.
Otišli smo s nalozima u U-Haul
i zatražili podatke o svima umiješanima u slučaj.
Ali nitko od naših sumnjivaca nije unajmio opremu u našem vremenskom okviru.
Frustrirajuće.
Gavin je nestao i smatrao se mrtvim.
Ali i dalje nismo imali truplo.
Nismo imali auto. Nismo znali postoji li oružje.
Uslijedilo je zatišje i obuzelo nas je beznađe.
Pitali smo se: „Što ćemo sad?”
Moj partner John i ja znali smo da ne igramo dame, već šah.
A partija šaha koju igraju detektivi iz odjela za ubojstva i zlikovci
nema vremensko ograničenje. Igra se na poteze.
Detektivi Labbe i O'Brien bili su od velike pomoći.
Slučaj nije bio od onih koji se riješe u prvih 48 sati.
Nije.
Ali imali su veliku želju riješiti ovaj slučaj.
VELJAČA 2013. DEVET MJESECI OD GAVINOVA NESTANKA
Početkom veljače 2013.
jedan od detektiva iz odjela za ubojstva u šerifovu uredu,
umirovljenik, igrao je tenis sa skupinom muškaraca.
Jedan od njih
bio je Chandrikin otac.
Nije bio usredotočen na igru.
Rekao je da im se kći vratila u obiteljsku kuću
i da govori kako joj je muž ubio nekoga.
Čovjeka je to toliko potreslo da je morao reći prijatelju.
Taj me detektiv poznavao
i odmah mi je prenio informaciju.
Predstavio sam se Chandynom tati,
a on je rekao da će mi reći sve što zna.
Rekao je: „Auto je još tu negdje.
Rastavili su ga na dijelove,
ali još je tu negdje.”
Rekao je:
„Provjerite Reinu Lim, njegovateljicu Chandyne bake.”
Obojica smo se iznenadili.
Ono: „Nema šanse.”
Ona je mala 70-godišnjakinja
na koju nikad ne bismo posumnjali. Filipinka je, kršćanka
i brine se za umiruću staricu koja je u rodu s Chandrikom.
Tada nam se upalila žarulja.
„Jebote život. Bila je tu sve vrijeme.”
Pokazalo se da je važno imati sreće.
Dočekali smo pravi trenutak.
Došao je iz vedra neba i to posve slučajno.
Ali morali smo ga iskoristiti.
Rekao sam: „Nađimo je.”
Počeli smo nadzirati Reinu.
Jednog dana, kad je završila s poslom, prišli smo joj na parkiralištu.
Vidjelo se da je malo zatečena.
Ali znala je tko smo. Znala je što istražujemo.
Razgovarali smo s njom i objasnili joj što se događa,
da je njezino ime iskrsnulo. Željela nam je pomoći.
Vjerovao sam da govori istinu.
Pokazala nam je dokumentaciju koja dokazuje
da je plaćala račune za najam skladišnog prostora u ime Johna Creecha.
I vjerojatno je, znala to ili ne, plaćala račune
za skladište u kojemu su bili dokazi o ubojstvu.
Ne znam za vas, ali ja vidim obrazac.
„Jorge, možeš li sakriti mobitel?”
„Stan, mogu li ostaviti auto i truplo u tvojoj kući na pet dana?”
„Reina, možeš li platiti račun?”
Vidite li obrazac?
Klasični prevarant.
Iskoristio je svakoga koga je mogao kako bi izgledao manje kriv.
Dobili smo nalog za pretres.
Kad smo otvorili vrata, ugledali smo auto Gavina Smitha.
Bilo je uzbudljivo jer smo sad imali žrtvino vozilo
koje je bilo netaknuto, a ne rastavljeno.
Imali smo sreće.
Bogovi istrage nasmiješili su nam se tog dana.
Nakon što su pronašli auto,
odlučili su ubaciti u višu brzinu
kako bi mogli podići optužnicu.
Ja sam službeno radio s Tyem.
Znao sam da Bobby ima vrlo velik ugled
među istražiteljima koje sam cijenio u mojoj jedinici.
On je iz jedinice za teške zločine
i nije mu bilo lako doći do ureda okružnog tužitelja.
Ono, faca je.
Ono što su pod svaku cijenu željeli utvrditi
jest je li auto doista bio na mjestu gdje je Gavin Smith ubijen.
To je ozbiljan posao kojim su se forenzičari morali pozabaviti.
Tražili su krv,
proveli su serološku analizu, tražili su DNK, slinu, kosu,
bilo što što povezuje Gavina Smitha s vozilom.
Vidjeli smo da su tablice uklonjene. Broj šasije bio je netaknut.
Nisu ga uklonili.
Tako smo ga prepoznali. To je bilo mjesto zločina.
Bilo je mnogo osušene krvi
na suvozačevoj strani,
podu, kontrolnoj tabli, krovu, stražnjem sjedalu.
Krv je prskala, što znači da ga je udarao šakom.
Krv je završila i na krovu.
Vidjeli smo sasušenu krv na pragu,
gdje se vrata zatvaraju.
I dalje vjerujem
da mu je stavio glavu na prag
i udarao je vratima.
Brutalno ga je pretukao.
Tu nema sumnje. Riječ je o zlom čovjeku.
57-godišnji Smith nestao je 1. svibnja 2012. godine.
Godinu poslije njegov je Mercedes pronađen u skladištu u Simi Valleyju.
Trebali smo spojiti Johna Creecha s autom Gavina Smitha.
Tražili smo otiske prstiju,
ali znali smo kamo usmjeriti forenzičare.
Postoje dokazi koji upućuju na to da je ubijen u autu.
G. Creech je i dalje naš osumnjičenik.
URED MRTVOZORNIKA
Dobili smo rezultate iz laboratorija.
Bila je to krv Gavina Smitha.
Sjećam se nečega što sam vidio.
Na autu nisu bile tablice,
ali vijak koji je držao tablicu bio je vraćen.
Rekao sam forenzičarima da ga testiraju na DNK.
Pronašli su DNK Johna Creecha.
Bilo je gorko-slatko.
Jer sam znala...
To je bilo...
Način na koji su to opisali...
Znala sam da je u autu pronađeno mnogo bioloških dokaza.
Tada mi je sve bilo jasno.
U tom sam trenutku...
Više nije bilo povratka.
A onda se počnete pitati:
„Kako se to dogodilo? Kako je umro?”
Teško je.
Jako teško.
SUDNICA
Što se tiče tužiteljeve interpretacije dokaza,
mogli smo pravno dokazati kako imamo čvrste indicije
da je John Creech prouzročio Gavinovu smrt.
No bilo je važnih dijelova priče
koje tada još nismo znali.
Imali smo dva svjedoka suradnika.
Jorgea Vallesa i Stana McQuaya.
Jedino što nam je nedostajalo bilo je truplo
i svjedoci koji su vidjeli kako se to dogodilo.
Bilo je više nepoznanica nego onoga što smo znali.
Najteži su slučajevi oni u kojima nemate truplo.
Imali smo samo tragove krvi u autu.
Ali nismo znali kako je ta osoba umrla,
a ni mrtvozornik nije mogao reći sa sigurnošću
da je osoba uistinu mrtva.
Istraga je u tijeku.
PORUČNIK
U ovom trenutku nismo podigli nikakvu optužnicu.
Tužno je što smo toliko dugo živjeli u neznanju.
To je bilo užasno.
Lisa je s pravom bila jako uzrujana
što iz dana u dan nije znala što se dogodilo.
LISTOPAD 2014. DVIJE I POL GODINE OD GAVINOVE SMRTI
Iako je prošlo više od dvije godine,
nismo htjeli ići okružnom tužitelju
dok nismo bili sigurni da smo učinili sve što smo mogli.
U listopadu 2014. godine
u planinskom području Palmdalea u Kaliforniji,
muž i žena šetali su psa.
Pas je bio pušten s povodca i kad se vratio k njima,
u ustima je nosio nešto nalik ljudskoj kosti.
Odjuri čim namiriše nešto što mu se sviđa.
Buddy je pronašao nešto što mu se sviđa
dok se šetao Palmdaleom sa svojim vlasnikom.
Pozvali su policiju da dođe na uviđaj.
Zamjenici šerifa javili su momcima iz odjela za ubojstva
da imaju plitku grobnicu s ljudskim ostacima.
Kad su detektivi došli na mjesto zločina,
nisu imali pojma tko je ta osoba.
Katkad je identificiraju po zubima.
Katkad, ako su ostaci dovoljno svježi, možete uzeti otiske prstiju,
a u ovom su slučaju kosti svjedočile
brojnim operacijama kojima se Gavin podvrgnuo
i zahvaljujući tome utvrdili su da su to zapravo njegovi posmrtni ostaci.
Poslali smo dokaze s mjesta zločina uredu mrtvozornika,
gdje su ih analizirali.
Pogledali su rendgenske snimke i na temelju njih zaključili
da obrambena rana na ruci i prijelom
ukazuju na to da je blokirao udarac, što je bilo u skladu s našim saznanjima.
Napadnut je u autu.
Bilo je očito da je imao frakturu lubanje
koju je uzrokovao udarac tupim predmetom u glavu.
Bila je riječ o frakturama očnih duplji,
jagodične kosti su mu bile smrskane.
Pronalazak ostataka Gavina Smitha označio je prekretnicu u slučaju.
Ali moja je briga obitelj. Želim biti uz njih.
Moj partner i ja razgovarali smo s gđom Smith i dečkima o ovome.
Sjećam se da me Lisa nazvala
i rekla da su ga pronašli.
Čini mi se da je...
To je bio nekakav zaključak jer...
Oprostite.
Znali smo da je bilo grozno.
Ali znali smo i da je gotovo.
To je istina.
Obiteljima treba zaključak.
A trupla su zaključak.
Nismo to htjeli, ali...
znamo da ga više nema.
Čak i nakon otkrića Gavinova trupla
postojale su stvari koje nismo znali.
Naime, nismo znali kako je Creech ubio Gavina Smitha.
Znali smo da je jedina osoba koja to zna Chandrika Creech.
No tada nismo znali
koliko je upletena u Gavinovu smrt.
Zato smo joj odlučili reći
da ćemo tražiti blažu kaznu
u zamjenu za davanje istinite izjave, odnosno, dat ćemo joj ponudu.
Chandrika je pristala surađivati preko svog odvjetnika.
Rekla nam je
da je u to vrijeme ponovno stupila u kontakt s Gavinom Smithom,
ali da nisu imali seksualne odnose.
Uspostavili su odnos
i u autu su razgovarali kao prijatelji.
Rekla je da ga tješila nakon prekida
i brinula se što će učiniti s obzirom na djecu. Bila mu je kao prijateljica.
Tad su se otvorila vrata auta
i Johnny je skočio na njih dvoje
i počeo ga udarati.
POLICIJSKA SNIMKA
Koliko je puta Johnny udario Gavina?
- Pet. - Pet?
Vikala je i vrištala.
Rekla je da ga Johnny nije prestajao udarati po licu.
Uspjela je pobjeći kroz vrata.
Vikala je da prestane i da će ga ubiti.
U jednom je trenutku Johnny stao dok je Gavin bio u nesvijesti.
Posvuda je bilo krvi. Pogledao ju je
i rekao: „Začepi ili si ti sljedeća.”
Rekla je da se okrenula i pobjegla.
A Johnny ga je nastavio udarati dok je bio u nesvijesti.
Mislim da je Chandy to zataškala jer ga se nasmrt bojala.
15. LIPNJA 2017. PET GODINA OD GAVINOVA UBOJSTVA
SUĐENJE ZA UBOJSTVO DIREKTORA FOXA
Suđenje Johnu Creechu počelo je u lipnju 2017. godine.
Plan je upalio!
Gavin Smith je mrtav!
Tajnu je čuvao više od dvije godine.
Morao sam objasniti poroti
da to nije klasično ubojstvo iz strasti,
nego je optuženik dugo znao za aferu
i odlučio je pratiti svoju suprugu,
tako da nije počinio ubojstvo u naletu strasti,
nego ga je isplanirao.
Važan je svjedok, dakako, bila Chandrika,
koja je ispričala kako je točno Gavin ubijen.
Nije se opirao.
Nije ga ni odgurivao. Uopće se nije micao.
- I zato je... - I stenjao je.
John Creech je svjedočio.
Rekao je da su se on i Gavin potukli.
Udario me, povukao me za džemper.
Zgrabio me za grlo i gušio me.
Gurnuo mi je glavu na strop i stavio mi je palac u desno oko.
Visim iz auta s glavom unutra dok me guši i gura mi prst u oko.
John Creech je tvrdio da je Gavin Smith imao čekić.
Rekao je da ga je uspio svladati i oduzeti mu čekić.
Na kraju je bio jači i slučajno je ubio Gavina,
ali u samoobrani.
I na kraju je taj čekić ili štogod
odnio kući i bacio u susjedovo dvorište.
Odlučili ste da nećete zvati hitnu. Je li to točno?
Tako sam odlučio.
Živim s tim svaki dan.
Mislim da je sve što je rekao bila laž.
TREĆI TJEDAN SUĐENJA
Mi, porota u navedenoj tužbi, smatramo da John Creech
nije kriv za ubojstvo s predumišljajem.
Nisu ga osudili za ubojstvo s predumišljajem.
Mi, porota u navedenoj tužbi,
proglašavamo Johna Creecha krivim za ubojstvo iz nehaja.
Proglasili su ga krivim za ubojstvo iz nehaja po kalifornijskom zakonu.
Jebite se.
To je bilo smišljeno, planirano i proračunato ubojstvo. Ubio ga je.
Svaki put kad čujete presudu koju ne želite čuti,
obuzme vas razočaranje i tuga.
Sudac se potrudio obrazložiti
da se ne slaže s presudom porote
i da smatra da je tužiteljstvo dokazalo da je riječ o ubojstvu.
Bilo koja druga osoba u ovoj sudnici
nazvala bi hitnu i tražila liječničku pomoć.
Vi to niste učinili.
Mislim da je to zato što ste hladna i okrutna osoba.
Izrekao mu je najveću kaznu, 11 godina.
UBOJICA DIREKTORA FOXA DOBIO 11 GODINA ZATVORA
Mislila sam da će dobiti 30-40 godina.
To je bilo ubojstvo s predumišljajem.
Jedanaest godina? To nije nikakva pravda.
Opet sam bila ljuta.
Bila sam bijesna.
Gavin nije dobio pravdu koju zaslužuje.
Dobra je vijest bila da je bio pod istragom
zbog novih optužbi povezanih s drogom,
a poslije i zbog prijevoza i prodaje droge.
Dobio je oko 26 godina zahvaljujući saveznim optužnicama.
Većim dijelom jer je bio osuđivan savezni zločinac.
Na kraju je dobio više od 40 godina.
To je barem nekakva utjeha za Lisu i njezinu djecu.
Kao i činjenica da je dugo bio u pritvoru,
što je i zaslužio.
Bilo je mnogo nevjerojatnih stvari
u vezi s Gavinom.
Znate?
Nitko nije savršen, pa nije bio ni on.
Štošta se moglo reći za njega. Ali bio je nevjerojatna osoba.
Uzeo je sve što mu je život pružio i mnogo je toga postigao.
Tužno je i tragično, ali ne kajem se ni zbog čega.
Iskreno, mislim da u našoj zgradi nema mnogo istražitelja
koji bi učinili i pola onoga što smo mi.
Sve se svodi na strast i osjećaj dužnosti.
Naš je posao tražiti istinu i činjenice i privesti osobu pravdi.
To radimo. Zato radimo ovaj posao.
U SLJEDEĆOJ EPIZODI
Dvadesetog kolovoza Bruce me nazvao i rekao mi
da je njegova supruga Jana jutros nestala.
Kao i u slučaju Gavina Smitha,
ključno je istražiti sve koji su blisko povezani s osobom.
Morate sve provjeriti.
Tko bi joj naudio? Je li imala neprijatelje?
Bruce je rekao da je Jana možda oteta zbog svog oca.
Otac joj je bio ugledan političar u Kaliforniji.
Možda je pobjegla.
Možda je imala aferu.
Počela je drastično mijenjati svoj izgled.
Sredila je zube.
Nešto tu ne štima, sumnjivo je.
Jako je draga i ljubazna djevojka.
Zašto bi itko to učinio?
Prijevod titlova: Ivan Fremec